Legal Document

Category: 976

Text:
3. ΒΑΣΙΛΙΚΟΝ ΔΙΑΤΑΓΜΑ υπ’ αριθ.398 της 4/17 Ιουλ.1963 (ΦΕΚ Α΄113) Περί κανονισμού των χρονικών ορίων εργασίας εν τοις Φαρμακείοις. Έχοντες υπ’ όψιν τας διατάξεις της παρ.4 του άρθρ.7 του Ν.Δ. της 28/29 Οκτ.1925 “περί τροποποιήσεως και συμπληρώσεως των Νόμων “περί Κυριακής αναπαύσεως”, την από 22.4.63 γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής και την υπ’ αριθ.319/1963 τοιαύτην του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρ.6.-Καταργούνται πάσαι αι διατάξεις των προηγουμένων Δ/τών “περί κανονισμού των χρονικών ορίων εργασίας εν τοις φαρμακείοις”. (Αντί για τη σελ.800,001) Σελ.800,001(α) Τεύχος 780-Σελ.107 Άρθρ.1.-1.Αι ώραι εργασίας των φαρμακείων και φαρμακαποθηκών, ως και του προσωπικού αυτών, καθορίζονται κατ’ ανώτατον όριον εις 8 ημερησίως και εις 48 εβδομαδιαίως καθ’ όλον το έτος, μη δυνάμεναι να υπερβώσι τας 8 1/2 ημερησίως και τας 5 1/2 κατά την δυνάμει των διατάξεων του άρθρ.1 του Ν.Δ. 4020/59, καθοριζομένην ημέραν μεταμεσημβρινής αργίας των εν λόγω καταστημάτων. 2.Εις κωμοπόλεις εις ας λειτουργεί εν μόνον φαρμακείον αι ώραι εργασίας δεν δύνανται να υπερβαίνωσι τας 10 ημερησίως, ως και του προσωπικού αυτών. 3.Αι ώραι ανοίγματος, μεσημβρινής διακοπής και κλεισίματος των φαρμακείων και φαρμακαποθηκών, ορίζονται μετά γνώμην των ενδιαφερομένων επαγγελματικών Οργανώσεων και της οικείας Αστυνομικής Αρχής, προσκαλουμένων προς τούτο, δι’ αποφάσεως μεν του Υπουργού Εργασίας δια τα εν τη περιφερεία των πόλεων Αθηνών, Πειραιώς και Προαστείων, δι’ αποφάσεως δε των οικείων Νομαρχών δια τας των πόλεων των ιδίων αυτών περιφερειών. Εάν αι ενδιαφερόμεναι οργανώσεις, δεν γνωρίσωσι την γνώμην των εντός 15 ημερών από της προσκλήσεως, αι κατά την προηγουμένην παράγραφον Αρχαί ορίζουσιν ελευθέρως τας ώρας ανοίγματος και κλεισίματος των ως άνω καταστημάτων. Η μεσημβρινή διακοπή της εργασίας δεν δύναται να υπερβαίνη τας 3 ώρας κατά τον χειμώνα και τας 4 κατά το θέρος. Άρθρ.2.-1.“Εις ους Δήμους λειτουργούν πλείονα των εξ Φαρμακείων επιβάλλεται υποχρεωτική διημέρευσις και διανυκτέρευσις, ήτοι διατήρησις ενός ή πλειόνων Φαρμακείων ανοικτών κατά τας ώρας μεσημβρινής διακοπής ως και κατά τας τοιαύτας από του εσπερινού κλεισίματος μέχρι του πρωϊνού ανοίγματος των Φαρμακείων κατά τα υπό του άρθρ.2 του παρόντος οριζόμενα”. Η παρ.1 αντικατεστάθη ως άνω δια του άρθρ.1 Β.Δ.734 της 4/13 Νοεμ. 1969 (ΦΕΚ Α΄227). 2.Ο αριθμός των διημερευόντων, ως και ο τοιούτος των διανυκτερευόντων φαρμακείων, ορίζεται κατ’ έτος υπό του Υπουργού Εργασίας δια την περιφέρειαν της τέως Διοικήσεως Πρωτευούσης και υπό των οικείων Νομαρχών δια τας ιδίας αυτών περιφερείας, μη δυνάμενος να είναι ανώτερος του 1/15 του όλου αριθμού των φαρμακείων, εφ’ όσον ο αριθμός αυτών εις έκαστον Δήμον είναι ανώτερος των 50, και του 1/7 εφ’ όσον ο αριθμός των φαρμακείων είναι κατώτερος των πεντήκοντα. 3.Τα διημερεύοντα, ως και τα διανυκτερεύοντα φαρμακεία της περιφερείας των πόλεων Αθηνών– Πειραιώς και των Προαστείων, ορίζονται κατ’ έτος υπό της οικείας Αστυνομικής Αρχής, μετά γνώμην της υπό ταύτης συγκαλουμένης Επιτροπής αποτελουμένης εκ του Προϊσταμένου του Τμήματος Χρονικών Ορίων Εργασίας του Υπουργείου Εργασίας ή του Προϊσταμένου της Επιθεωρήσεως Εργασίας Πειραιώς, δια τα του Πειραιώς, εκ του Προϊσταμένου του Τμήματος Επιθεωρήσεως Φαρμακείων του Υπουργείου Κοινωνικής Προνοίας, εξ ενός αντιπροσώπου της οικείας Αστυνομικής Αρχής, εξ ενός αντιπροσώπου του Φαρμακευτικού Συλλόγου Αττικής ή Πειραιώς και εξ ενός αντιπροσώπου των οικείων Συλλόγων των Υπαλλήλων Φαρμακείων, ήτις θα επιλαμβάνεται και της επιλύσεως πάσης αναφυομένης διαφοράς επί των ως άνω θεμάτων. Δια την περιφέρειαν της πόλεως Θεσσαλονίκης η ως άνω Επιτροπή αποτελείται εκ του Προϊσταμένου της Επιθεωρήσεως Εργασίας Βορείου Ελλάδος, εκ του Προϊσταμένου του Υγειονομικού Κέντρου Θεσσαλονίκης, εξ ενός αντιπροσώπου της Αστυνομικής Διευθύνσεως Θεσσαλονίκης, εξ ενός αντιπροσώπου του Φαρμακευτικού Συλλόγου Θεσσαλονίκης και εξ ενός αντιπροσώπου του Συλλόγου Υπαλλήλων Φαρμακείων Θεσσαλονίκης, ήτις θα επιλαμβάνεται και της επιλύσεως πάσης αναφυομένης διαφοράς επί των ως άνω θεμάτων. 4.Η σειρά διημερεύσεως και διανυκτερεύσεως των φαρμακείων των λοιπών πόλεων, ορίζεται δια πράξεως της οικείας Αστυνομικής Αρχής, δι’ όλον το έτος. 5.Εις έκαστον φαρμακείον αναρτάται υποχρεωτικώς πίναξ πάντων των διημερευόντων και διανυκτερευόντων φαρμακείων, η δε Αστυνομική Αρχή δικαιούται να λαμβάνη πάντα τα αναγκαία μέτρα δια την γνωστοποίησιν εις το κοινόν του πίνακος τούτου. (Αντί για τη σελ.799(γ) Σελ.799(δ) Τεύχος 710-Σελ.125 Προσωπικό Φαρμακείων 34.Θ.η.2-3 6.Το προσωπικόν των διανυκτερευόντων φαρμακείων, δικαιούται πλήρους αναπαύσεως κατά την επομένην ημέραν. “7.Τα Φαρμακεία των Δήμων Βύρωνος–Καισαριανής και Δάφνης θα περιλαμβάνονται εις τον πίνακα διημερεύσεως και διανυκτερεύσεως των Φαρμακείων του Δήμου Αθηναίων. Η σειρά τούτων θα καθορίζηται υπό της δια της παρ.3 του αυτού άρθρου προβλεπομένης Επιτροπής”. Η παρ.7 προσετέθη δια του Β.Δ.178 της 9 Φεβρ./13 Μαρτ.1965 (ΦΕΚ Α΄43). “8.Τα Φαρμακεία του Δήμου Ζωγράφου θα περιλαμβάνωνται εις τον πίνακα διημερεύσεως και διανυκτερεύσεως των Φαρμακείων του Δήμου Αθηναίων. Η σειρά τούτων θα καθορίζηται υπό της δια της παρ.3 του αυτού άρθρου προβλεπομένης Επιτροπής”. Η παρ.8 προσετέθη δια του Β.Δ.296 της 11/29 Απρ.1968 (ΦΕΚ Α΄90). 9.Εφεξής τα Φαρμακεία του Δήμου Νέας Φιλαδελφείας και της Κοινότητος Νέας Χαλκηδόνος θα περιλαμβάνονται εις τον αυτόν πίνακα διημερεύσεως και διανυκτερεύσεως. Η σειρά τούτων θα καθορίζεται, δια της παρ.3 του αυτού άρθρου προβλεπομένης Επιτροπής. Η παρ.9 προστέθηκε ως άνω από το άρθρο μόνο β.δ.654/1970 (ΦΕΚ Α΄ 223) “10.Τα Φαρμακεία των Δήμων Πειραιώς και Μοσχάτου περιλαμβάνονται εις τον αυτόν πίνακα διημερεύσεως και διανυκτερεύσεως. Η σειρά τούτων καθορίζεται υπό της, δια της παρ.3 του αυτού άρθρου, προβλεπομένης επιτροπής”. Η παρ.10 προστέθηκε ως άνω από το Π.Δ.933/8-19 Δεκ.1978 (ΦΕΚ Α΄225). Σελ.800(δ) Τεύχος 710-Σελ.126 Άρθρ.3.-“1.Εις Δήμους και Κοινότητας εις ας λειτουργούν 2 έως 6 φαρμακεία, το εν εξ αυτών διημερεύει και διανυκτερεύει καθ’ εκάστην, υπό τας ακολούθους διακρίσεις: α)Παραμένει προαιρετικώς ανοικτόν κατά τας ώρας της μεσημβρινής διακοπής της λειτουργίας των φαρμακειών (διημέρευσις). Εις περίπτωσιν καθ’ ην το φαρμακείον δεν παραμένει ανοικτόν, αναρτάται υποχρεωτικώς επί της προθήκης αυτού πίναξ περιέχων το ονοματεπώνυμον, την διεύθυνσιν κατοικίας και τον αριθμόν τηλεφώνου του διημερεύοντος φαρμακοποιού. β)Παραμένει υποχρεωτικώς ανοικτόν από της ώρας του εσπερινού κλεισίματος των φαρμακείων μέχρι της 22.00 ώρας, δια την χρονικήν περίοδον από 16ης Οκτωβρίου έως 15ης Μαΐου και μέχρι της 23.00 ώρας δια την χρονικήν περίοδον από 16ης Μαΐου έως 15ης Οκτωβρίου. Δια το μετά τας ώρας ταύτας και μέχρι του πρωϊνού ανοίγματος των φαρμακείων χρονικόν διάστημα, αναρτάται υποχρεωτικώς εις εμφανές μέρος της προθήκης του φαρμακείου πίναξ περιέχων το ονοματεπώνυμον, την διεύθυνσιν κατοικίας και τον αριθμόν τηλεφώνου του διανυκτερεύοντος φαρμακοποιού. γ)Κατά τας Κυριακάς και λοιπάς ημέρας αργίας, το διημερεύον και διανυκτερεύον φαρμακείον λειτουργεί κανονικώς από ώρας 09.00 έως 13.00 εφαρμοζομένων κατά τα λοιπά των περί διημερεύσεως και διανυκτερεύσεως ορισμών του παρόντος. δ)Πίναξ περιέχων το ονοματεπώνυμον, την διεύθυνσιν κατοικίας και τον αριθμόν τηλεφώνου του διημερεύοντος και διανυκτερεύοντος φαρμακοποιού αναρτάται υποχρεωτικώς εις εμφανές μέρος της προθήκης απάντων των λοιπών φαρμακείων της πόλεως, ίνα καθίσταται ευχερής η αναζήτησις αυτού, υπό των εχόντων ανάγκην προμηθείας φαρμάκων”. Η παρ.1 αντικαταστάθηκε ως άνω από το Π.Δ.479/14-21 Μαΐου 1981 (ΦΕΚ Α΄ 132), Διορθ. Σφαλμ. στο ΦΕΚ Α΄ 135 της 26 Μαΐου 1981. 2.Εις εξαιρετικάς περιπτώσεις καθ’ ας κρίνεται επιβεβλημένη εκ λόγων κοινωνικής ανάγκης, η πλήρης διανυκτέρευσις Φαρμακείου (διατήρησις Φαρμακείου ανοικτού καθ’ όλην την διάρκειαν της νυκτός) και επί των περιπτώσεων της προηγουμένης παραγράφου, δύναται κατά την κρίσιν των οικείων Νομαρχών, δι’ αποφάσεών των να υπαχθώσι και τα Φαρμακεία της περιπτώσεως ταύτης εις τας διατάξεις του άρθρ.2 του παρόντος και δια χρονικήν περίοδον καθοριζομένην εν τη σχετική αποφάσει”. Το άρθρ.3 αντικατεστάθη ως άνω δια του άρθρ.2 Β.Δ.734 της 4/13 Νοεμ.1969 (ΦΕΚ Α΄227). 34.Θ.η.3 Προσωπικό Φαρμακείων Προσωπικό Φαρμακείων 34.Θ.η.3 Άρθρ.4.-1.Εις εξαιρετικάς περιπτώσεις κωλύματος των φαρμακοποιών λόγω α)ασθενείας, β)προσκαίρου κλεισίματος του φαρμακείου κατόπιν αδείας του Υπουργείου Κοινωνικής Προνοίας ή της οικείας Νομαρχίας, συμφώνως τω άρθρ.11 του Νόμ. 5607/ 1932 και γ)επιβολής ποινής προσκαίρου κλεισίματος του φαρμακείου υπό των αυτών διοικητικών αρχών, ο οικείος φαρμακοποιός απαλλάσσεται της διανυκτερεύσεως. 2.Εις περίπτωσιν κωλύματος του φαρμακοποιού α)λόγω ασθενείας δύναται η οικεία Αστυνομική Αρχή να χορηγή άδειαν απαλλαγής εκ των διανυκτερεύσεων δια χρονικόν διάστημα μέχρι τριών μηνών, μετά σύμφωνον γνώμην του οικείου Φαρμακευτικού Συλλόγου, κατόπιν αιτήσεως του ενδιαφερομένου φαρμακοποιού συνοδευομένης υπό πιστοποιητικού ιατρού, ως και υπευθύνου δηλώσεως ετέρου φαρμακοποιού της περιφερείας του αυτού Αστυνομικού Τμήματος, περί αναλήψεως υπ’ αυτού άνευ απασχολήσεως του προσωπικού του των διανυκτερεύσεων του αιτουμένου την απαλλαγήν φαρμακοποιού. Εφ’ όσον εξακολουθεί η ασθένεια πέραν του τριμήνου δύναται ν’ ανανεωθή η άδεια αύτη, υπό την προϋπόθεσιν υποβολής των ως άνω δικαιολογητικών, β)λόγω επιβολής ποινής προσκαίρου κλεισίματος του φαρμακείου ή προσκαίρου κλεισίματος κατόπιν αδείας του Υπουργείου Κοινωνικής Προνοίας ή της οικείας Νομαρχίας, συμφώνως τω άρθρ.11 του Νόμ. 5607/1932, θ’ αναπληρούται τούτο υπό ετέρου τοιούτου της αυτής περιφερείας, οριζομένου υπό της οικείας Αστυνομικής Αρχής, μετά γνώμην του Φαρμακευτικού Συλλόγου. Άρθρ.5.-Πάσα παράβασις των διατάξεων του παρόντος διώκεται και τιμωρείται, κατά τας διατάξεις του άρθρ.24 του Π.Δ. της 8/14.3.1930 “περί κωδικοποιήσεως των Νόμων περί Κυριακής αναπαύσεως”. Ως παραβάται θεωρούνται και διώκονται και τιμωρούνται κατά τας αυτάς διατάξεις, πλην των εργοδοτών, και οι υπάλληλοι. Η Αστυνομική Αρχή δικαιούται να κλείη παν φαρμακείον παραβαίνον τας διατάξεις του παρόντος κατά τας απηγορευμένας ώρας. Τα φαρμακεία άτινα διανυκτερεύουσιν οφείλουσι να έχωσι τας εισόδους των καταλλήλως φωτισμένας, των λεπτομερειών καθοριζομένων δι’ Αστυνομικής Διατάξεως.